# Rose Leslie

Rose Eleanor Arbuthnot-Leslie, bet ganet d'an 9 a viz C'hwevrer 1987 en Obar Dheathain, zo un aktourez skosat. E 2009 e krogas gant ar vicher, er film New Town evit ar skinwel. Brud bras a c'hounezas dre he roll er stirad Game of Thrones adalek 2011, ma c'hoarias Ygritte. Gwelet a reer anezhi ivez er filmoù Now is Good (2012) ha The Last Witch Hunter.

## Buhez

Rose Leslie a voe ganet en Obar Dheathain ha desavet betek he 10vet bloaz e Lickleylead Castle en Auchleven m'eo bet he ziegezh o vevañ e-pad pemp kantved. Merc'h eo da Sebastian Artuthnot-Leslie, penn Klann Leslie, hag e wreg Candida Mary Sybil Weld eus Klann Fraser ; trede bugel diwar pemp en tiegezh eo Rose. Goude bezañ bet skoliataet e Raon (Old Rayne) ez eas da skol Millfield e Street (Somerset) ma studias ar c'hoariva. Goude pemp bloavezh eno ez eas d'al London Academy of Music an Dramatic Art (LAMDA) e Londrez, ma voe diplomet gant enorioù e 2008.
D'an 23 a viz Even 2018 e timezas gant an aktour Kit Harington, a zo bet an dudenn Jon Snow e Game of Thrones.

## Respet

Kentañ roll a-vicher tapet gant Rose Leslie goude he diplom el LAMDA e voe en ur stirad teulfilmoù evit ar skinwel, Banged Up Abroad (2008). E 2009 e voe gwelet er skinwel adarre, pa c'hoarias e New Town ; ur BAFTA skosat a voe deroet dezhi : Gwellañ c'hoarierez ha Donezon nevez. E 2010 e c'hoarias Rose Leslie an dudenn Gwen Dawson er stirad breizhveuriat Dowton Abbey e-pad seizh pennad a-raok c'hoari er pezh Dedlam er Globe Theatre e Londrez. Bloaz goude, e 2011, e tistroas d'ar skinwel gant ar stirad Case Histories ma voe Laura Wyre e-pad daou bennad. E 2012 e voe Lena Holgate e The Ghost Position, eil pennad ar stirad Vera ; en hevelep bloavezh e c'hoarias Ygritte en eil koulzad Game of Thrones.

## Rolloù
### Sinema

| Bloaz | Titl | Roll | Sevener(ez) |
| 2012 | Now Is Good | Fiona | Ol Parker |
| 2014 | Honeymoon | Bea | Leigh Janiak |
| 2015 | The Last Witch Hunter | Chloe | Breck Eisner |
| 2016 | The Last Dance | Athena | Amanda Sharp |
| 2016 | Morgan | Doktor Amy Menser | Luke Scott |

### Skinwel

| Bloaz | Titl | Roll | Chadenn | Evezhiadennoù |
| 2008 | Banged Up Abroad | Kim | Channel 5 (UK) | Pennad : Lima |
| 2009 | New Town | Rhian | BBC | Fim hir evit ar skinwel |
| 2010 & 2015 | Downton Abbey | Gwen Dawson | ITV | 8 pennad |
| 2011 | Case Histories | Laura Wyre | BBC | 2 bennad |
| 2012 | Vera | Lena Holgate | ITV | Pennad : The Ghost Position |
| 2012–2014 | Game of Thrones | Ygritte | HBO | 17 pennad |
| 2014 | Blandings | Niagra Donaldson | BBC One | Pennad : Custody of the Pumpkin |
| 2014 | Utopia | Young Milner | Channel 4 | Pennad niv. 2.1 |
| 2014 | The Great Fire | Sarah Farriner | ITV | 4 fennad |
| 2015 | Luther | DS Emma Lane | BBC One | 2 bennad |
| 2016 | Revolting Rhymes | Red Riding Hood (mouezh hepken) | BBC One | 2 bennad |
| 2017 – bremañ | The Good Fight | Maia Rindell | CBS All Access | Penntudenn ; war skignañ c'hoazh (2019) |
| 2019 | Saturday Night Live | Rose Leslie | NBC | Pennad : Kit Harington / Sara Bareilles" |

### C'hoariva

| Bloaz | Titl | Lec'h | Sevener(ez) |
| 2005–2015 | Mixed Up North | Troiad Wilton's Music Hall Octagon Theatre, Bolton | Max Stafford-Clark |
| 2005–2015 | Romeo and Juliet | Love & Madness Company | John Link |
| 2005–2015 | Can-Can | London Academy of Music and Dramatic Art | Anne Durham |
| 2005–2015 | Pericles, Prince of Tyre | London Academy of Music and Dramatic Art | Rodney Cottier |
| 2005–2015 | Les Femmes Savantes | London Academy of Music and Dramatic Art | Jenny Lipman |
| 2005–2015 | The Caucasian Chalk Circle | Troiad Out of Joint Theatre Company MacOwan Theatre | John Baxter |
| 2005–2015 | Breaking Barriers in Burnley | Out of Joint Theatre Company | Robin Soans & Max Stafford-Clark |
| 2005–2015 | Uncle Vanya | London Academy of Music and Dramatic Art | Colin Cook |
| 2005–2015 | Antigone (Sofokles) | London Academy of Music and Dramatic Art | Mark Bell |
| 2005–2015 | The Children's Monologues | Royal Court Theatre | Danny Boyle |
| 2005–2015 | Bedlam | Globe Theatre | Nell Leyshon |

## Liammoù diavaez

* (en)

## Notennoù

* ↑ Sticky Notes en SUA.
* ↑ Dave da Little Red Riding Hood, a zo Kabellig Ruz.